
Gențiana GROZA

CARTOFUL - ALIMENTUL  SĂNĂTOS
(POEM SATIRIC)
Cercetările arată

Ce vă spun acum îndată,

Că-n meniul sănătos

Stă cartoful arătos,

Fiert, prăjit sau pe grătar,

Gol,  fără un sos tartar.

Că  oaia s-a-îngălbenit,

Porcul s-a trichinelit

Și se pare că-i de vină

C-are și pestă  porcină...

Și  găina  are-un of,

Ouă-n tindă,  în pantof!

Păsările sunt stresate,
Zice că nu-s alergate...

În meniul sănătos

Stă  cartoful fără sos.

Ce mai, fraților, vă spun

Că nimic nu e mai bun,
Ca să nu fii  ca plăvanul

Și să-ți crească burdihanul,
Să-l arăți fălos pe stradă

Ca tot natul să îl vadă...

Deci, tuberculul gustos

Este cel mai sănătos.
Un cartof, neapărat

Eu îl văd că-i împărat!

În meniul sănătos

Tot cartoful e băftos!
Să lăsăm carnea deoparte,
C-așa scrie într-o carte

Cu  meniu în pandemie,

Și covid n-o să mai fie!

